Blaze7451/Wiki-th-20250601 huggingface dataset:
ท็อปแมเนจเมนต์ (วิดีโอเกม)

ท็อปแมเนจเมนต์ (italic=yes; คาตากานะ: トップマネジメント) เป็นวิดีโอเกมจำลองธุรกิจหลายแพลตฟอร์มที่เปลี่ยนผู้เล่นให้กลายเป็นเจ้าของตำแหน่งองค์กรที่ได้รับการยอมรับอย่างสูง

**รูปแบบการเล่น**
ไฟล์:TopManagementInfluenceScreenFamicom.png|220px|left|thumb|เพื่อให้บริษัทเอ็นอีจี (เอ็นอีซี) ก้าวไปข้างหน้าใน "โลกธุรกิจ" เสมือนจริง พวกเขาจะต้องโฆษณาผลิตภัณฑ์ของตนเพื่อให้ผู้บริโภคละทิ้งเขตอิทธิพลของบริษัทโตจิบา (โตชิบา) ที่อยู่เหนือพวกเขา
การใช้ความสามารถในการจัดการที่ได้รับจากเกม ผู้เล่นจะต้องเปลี่ยนบรรษัท (会社, kaisha) ที่เพิ่งก่อตั้งใหม่ ให้กลายเป็นบรรษัทระดับดีเยี่ยมที่ทำกำไรได้ เกมดังกล่าวสร้างโดยบริษัทโคอิ โดยมุ่งเน้นไปที่นักเรียนธุรกิจชาวญี่ปุ่นในไฮสกูล, วิทยาลัย และมหาวิทยาลัย ในขณะเดียวกันก็พยายามดึงดูดนักเล่นเกมทั่วไปที่สนใจเรียนรู้วิธีการดำเนินงานของบริษัทญี่ปุ่น
เกมนี้จำเป็นต้องมีการรู้หนังสือในภาษาญี่ปุ่นนอกเหนือจากทักษะทางคณิตศาสตร์ขั้นสูง ท็อปแมเนจเมนต์มีศิลปะนามธรรมที่ทำหน้าที่เป็นกราฟิกส์ของเกม และการประชุมทางธุรกิจทั่วไปจะจัดขึ้นต้นเดือนเมษายนเสมอเพื่อเป็นมาตรการในการกำหนดระดับการจ้างงาน, เงินเดือนผู้บริหาร ตลอดจนผลประโยชน์ทางการเงินของพนักงาน ส่วนการประชุมที่จัดขึ้นทุก ๆ เดือนมุ่งเน้นไปที่การเผยแพร่โฆษณาทั่วประเทศญี่ปุ่น, การปรับปรุงประสิทธิภาพของผลิตภัณฑ์ และการกำหนดจำนวนผลิตภัณฑ์ที่จะผลิตเพื่อขายในตลาดเสรี
เกมดังกล่าวส่วนใหญ่เป็นแบบข้อความ และผู้เล่นสามารถเลือกระหว่างบริษัทอิเล็กทรอนิกส์รายใหญ่ห้าแห่งที่จะเล่น (ได้แก่ ไอบีเอ็น, ปูจิตสึ, โตจิบา, จาร์ป และเอ็นอีจี ซึ่งเขียนล้อเลียนไอบีเอ็ม, ฟูจิตสึ, โตชิบา, ชาร์ป และเอ็นอีซี) รวมถึงเช่นเดียวกับเกมธุรกิจส่วนใหญ่ การล้มละลายส่งผลให้เกมโอเวอร์ ส่วนเวอร์ชันเอ็นอีซี พีซี-9801 จำหน่ายเพื่อเป็นแนวทางการวิจัยในโลกธุรกิจของญี่ปุ่นเป็นหลัก โดยสามารถจัดซื้อเวอร์ชันใบอนุญาตสำหรับนักเรียนได้มากถึง 10 คน และสำหรับผู้สอนหนึ่งคน

**ภาคต่อ**
ภาคต่อชื่อท็อปแมเนจเมนต์ II ได้รับการเผยแพร่ในเวลาต่อมาสำหรับซูเปอร์แฟมิคอม นอกเหนือจากระบบปฏิบัติการวินโดวส์ และสำหรับเอ็นอีซี พีซี-9801 ซึ่งเกมดังกล่าวเป็นเกมประเภทเดียวกันยกเว้นมีกราฟิกที่ได้รับการปรับปรุง

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:เกมจำลองธุรกิจ
หมวดหมู่:เกมจากค่ายโคอิ
หมวดหมู่:เกมสำหรับแฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในประเทศญี่ปุ่น
ชวาหัร กลา เกนทระ

ชวาหัร กลา เกนทระ (อักษรโรมัน: Jawahar Kala Kendra, JKK) เป็นศูนย์ศิลปะหลากแขนง ตั้งอยู่ในชัยปุระ ประเทศอินเดีย สร้างขึ้นโดยรัฐบาลรัฐราชสถานเพื่ออนุรักษ์ศิลปหัตถกรรมของรัฐราชสถาน ศูนย์ประกอบด้วยแปดส่วนซึ่งเป็นที่ตั้งของพิพิธภัณฑ์ แอมฟิเทียเตอร์ หอประชุม หอสมุด ห้องจัดแสดงงานศิลปะ โรงอาหาร และสตูดิโอศิลปะ
ชวาหัร กลา เกนทระ สร้างขึ้นให้มีรูปลักษณ์ประดุจป้อมปราการสีแดง ไม่มีหน้าต่างบนฟาซาดของอาคาร การออกแบบเป็นผลงานโดยสถาปนิก ชาลส์ คอเรีย ในปี 1986 การก่อสร้างเริ่มต้นในปี 1992 แปลนอาคารได้รับแรงบันดาลใจมาจากผังเมืองดั้งเดิมของนครชัยปุระ อันประกอบด้วยสี่เหลี่ยมจัตุรัสเก้ากล่อง โดยกล่องสี่เหลี่ยมตรงกลางเป็นพื้นที่เปิด ชวาหัร กลา เกนทระ ได้ปรับเอาแนวคิดจากหลักสถาปัตยกรรมโบราณของอินเดีย วาสตุศาสตร์ มาใช้ 
สถาปัตยกรรมของชวาหัร กลา เกนทระ ใช้หลักการการออกแบบ "วาสตุปุรุษมณฑล" ที่ซึ่งมองแปลนอาคารเป็นแบบจำลองของเอกภพ มณฑลที่ใช้ในการออกแบบโดยเฉพาะคือนพเคราะห์ แปลนประกอบด้วยสี่เหลี่ยมจัตุรัสสี่กล่อง แต่ละกล่องเป็นตัวแทนของดาวเคราะห์ ซึ่งรวมถึงดาวราหูและดาวพระเกตุ
แนวคิดของการใช้งานคือเพื่อใช้เป็นศูนย์ด้านวัฒนธรรมที่เต็มไปด้วยบริบททางวัฒนธรรมและบรรยากาศประวัติศาสตร์ของพื้นถิ่น ที่ทางเข้าของพิพิธภัณฑ์มีภาพเขียนฝาผนังรูปการอ่านฝ่ามือที่มีการระบุชื่อของดาวนพเคราะห์แทนจุดนูนต่าง ๆ บนฝ่ามือ แสดงเป็นความสัมพันธ์ระหว่างโหราศาสตร์กับดาราศาสตร์ 

**อ้างอิง**
หมวดหมู่:พิพิธภัณฑ์ในประเทศอินเดีย
หมวดหมู่:หอศิลป์ในประเทศอินเดีย
หมวดหมู่:สิ่งก่อสร้างในชัยปุระ
พิพิธภัณฑ์แห่งความไร้เดียงสา

พิพิธภัณฑ์แห่งความไร้เดียงสา (; The Museum of Innocence) เป็นนวนิยายที่เขียนโดยออร์ฮัน พามุค นักเขียนนวนิยายชาวตุรกีผู้ได้รับรางวัลโนเบลสาขาวรรณกรรม หนังสือตีพิมพ์เมื่อวันที่ 29 สิงหาคม พ.ศ. 2560 หนังสือเป็นเรื่องราวในเมืองอิสตันบูลระหว่างปี ค.ศ. 1975 ถึง ค.ศ. 1984 เกี่ยวกับเรื่องราวความรักระหว่างเคมาลนักธุรกิจผู้มั่งคั่ง และฟูซุนญาติห่าง ๆ ที่ยากจน พามุคกล่าวว่าตนใช้ยูทูบในการค้นคว้าเพลงและภาพยนตร์ตุรกีระหว่างเตรียมเขียนนวนิยาย
นวนิยายมีการแปลเป็นภาษาไทยโดยนพมาส แววหงส์ ตีพิมพ์โดยสำนักพิมพ์มติชนเมื่อปี พ.ศ. 2560

**พิพิธภัณฑ์**
อาคารซึ่งเป็นที่ตั้งของพิพิธภัณฑ์แห่งความไร้เดียงสา
พามุคก่อตั้ง "พิพิธภัณฑ์แห่งความไร้เดียงสา" ของจริงโดยอิงจากพิพิพิธภัณฑ์ที่ระบุในหนังสือ ตั้งอยู่ในอาคารของย่าน Çukurcuma ในเมืองอิสตันบูล และจัดแสดงสิ่งสะสมที่ระลึกถึงชีวิตประจำวันและวัฒนธรรมของอิสตันบูลตามช่วงเวลาในนวนิยาย

**อ้างอิง**

**แหล่งข้อมูลอื่น**
  เว็บไซต์ทางการของพิพิธภัณฑ์ (ภาษาตุรกี)-  เว็บไซต์ทางการของพิพิธภัณฑ์ (ภาษาอังกฤษ)-  Review site for The Museum of Innocence-  Interview with Orhan Pamuk, The Museum of Innocence: A Declaration of Love to the City of Istanbul date=2013-06-28 -  Observer review of novel
หมวดหมู่:วรรณกรรมในปี พ.ศ. 2551
หมวดหมู่:นวนิยายโดยออร์ฮัน พามุค
หมวดหมู่:พิพิธภัณฑ์สมมุติ
หมวดหมู่:นวนิยายเกี่ยวกับพิพิธภัณฑ์
พิพิธภัณฑ์ส้วมสากลสุลัภ

พิพิธภัณฑ์ส้วมสากลสุลัภ (Sulabh International Museum of Toilets) เป็นพิพิธภัณฑ์ในนิวเดลี บริหารงานโดยสุลัภอินเทอร์เนชันนอล จัดแสดงประวัติศาสตร์ของสุขอนามัยและส้วมของโลก นิตยสาร ไทม์ ระบุให้พิพิธภัณฑ์นี้เป็นหนึ่งในสิบพิพิธภัณฑ์ที่แปลกที่สุดของโลก พิพิธภัณฑ์ก่อตั้งขึ้นในปี 1992 โดย ดร. พินเทศวร ปาฐัก นักกิจกรรมเพื่อสังคม ผู้ก่อตั้งขบวนการปฏิรูปสังคมและสุขอนามันสุลัภ และผู้รับรางวัลสต็อกโฮล์มวอเทอร์ไพรซ์ประจำปี 2009 เป้าหมายในการก่อตั้งพิพิธภัณฑ์ขึ้นของเขาคือเพื่อเน้นย้ำปัญหาในเรื่องสุขอนามัยของประเทศ ผ่านการพิจารณาความพยายามในการพัฒนาและสร้างสุขอนามัยจากทั่วโลกมาตั้งแต่สมัยก่อนคริสต์กาล
ภายในพิพิธภัณฑ์จัดแสดงเนื้อหาและสิ่งของจากกว่า 50 ประเทศ ของจัดแสดงรวมถึงโบราณวัตถุต่าง ๆ ที่เกี่ยวข้องกับสุขอนามัย มีอายุตั้งแต่ 3000 ปีก่อนคริสต์กาล มาจนถึงศตวรรษที่ 20 ของจัดแสดง เช่น ห้องส้วมนอกบ้าน, โถส้วมแบบโถ, ฝารองส้วมยุควิกตอเรียที่ประดับตกแต่งอย่างวิจิตร, สายฉีดก้น นอกจากนี้ยังมีบทกวีที่บรรยายเกี่ยวกับส้วมแบบต่าง ๆ และการใช้งาน
สิ่งน่าสนใจที่จัดแสดงของพิพิธภัณฑ์ เช่น แบบจำลองตู้เตี้ย (commode) ในรูปของหีบสมบัติจากยุคกลางของอังกฤษ, แบบจำลองส้วมของพระเจ้าหลุยส์ที่ 14 ที่มีรายงานว่าเคยถูกใช้จริงในราชสำนัก, ส้วมในรูปของตู้หนังสือ, เทคโนโลยีของรัสเซียกับนาซาในการแปลงปัสสาวะเป็นน้ำสะอาด, การ์ตูนและมุกตลกเกี่ยวกับส้วม โถส้วมทองคำและเงินของจักรพรรดิโรมัน, ระบบการถ่ายเทของเสียของอารยธรรมฮารัปปา และพัฒนาการของส้วมที่พบในแหล่งโบราณคดีโลถัล เป็นต้น

**อ้างอิง**

**อ่านเพิ่ม==
ปรีติ เจริญศิลป์

ปรีติ เจริญศิลป์ (เกิด 13 มีนาคม พ.ศ. 2525) เป็นนักการเมืองชาวไทย เป็นสมาชิกสภาผู้แทนราษฎรจังหวัดนนทบุรี สังกัดพรรคประชาชน

**ประวัติ**
ปรีติ เกิดเมื่อวันที่ 13 มีนาคม พ.ศ. 2525 ที่จังหวัดสุพรรณบุรี เป็นบุตรพันตำรวจเอก ปรีดี เจริญศิลป์ อดีตสมาชิกสภาผู้แทนราษฎร แบบบัญชีรายชื่อ และอดีตสมาชิกวุฒิสภาจังหวัดสุพรรณบุรี
จบการศึกษาระดับมัธยมศึกษาที่โรงเรียนเทพศิรินทร์ สำเร็จการศึกษาปริญญาตรี นิติศาสตร์บัณฑิต มหาวิทยาลัยหอการค้าไทย และสำเร็จการศึกษาระดับปริญญาโท คณะบริหารธุรกิจ Silicon Valley University

**การเมือง**
ปรีติ ได้รับการดำรงตำแหน่ง กรรมาธิการวิสามัญแก้ไขประมวลกฎหมายแพ่งและพาณิชย์ ในสภาผู้แทนราษฎร ชุดที่ 25 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครรับเลือกตั้งเป็นสมาชิกสภาผู้แทนราษฎร เขต 5 จังหวัดนนทบุรี และได้รับเลือกด้วยคะแนน 48,055 คะแนน
และยังดำรงตำแหน่ง รองประธาน คนที่ 5 ของคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร ชุดที่ 26
กรรมาธิการวิสามัญพิจารณาศึกษากฎหมายและมาตรการควบคุมกำกับบุหรี่ไฟฟ้าในประเทศไทย
และโฆษกกรรมาธิการวิสามัญพิจารณาร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 พ.ศ. ....

**สมาชิกสภาผู้แทนราษฎร**
ปรีติ เจริญศิลป์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนนทบุรี สังกัดพรรคก้าวไกล → พรรคประชาชน (พ.ศ. 2567)

**อ้างอิง**

**แหล่งข้อมูลอื่น**
 tang9na- Tang_9na
หมวดหมู่:บุคคลจากจังหวัดสุพรรณบุรี
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:พรรคก้าวไกล
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากมหาวิทยาลัยหอการค้าไทย
หมวดหมู่:พรรคประชาชน (พ.ศ. 2567)
พิพิธภัณฑ์แห่งความไร้เดียงสา (พิพิธภัณฑ์)

พิพิธภัณฑ์แห่งความไร้เดียงสา (Masumiyet Müzesi; The Museum of Innocence) เป็นพิพิธภัณฑ์ในบ้านยุคศตวรรษที่ 19 ในเมืองอิสตันบูล (ย่าน Çukurcuma) ประเทศตุรกี ก่อตั้งโดยออร์ฮัน พามุคนักเขียนนวนิยายชาวตุรกี มีฐานะเป็นสิ่งประกอบนวนิยายของพามุคเรื่องพิพิธภัณฑ์แห่งความไร้เดียงสา พิพิธภัณฑ์และนวนิยายถูกสร้างขึ้นควบคู่กันโดยมีศูนย์กลางที่เรื่องราวของสองตระกูลในอิสตันบูล ในวันที่ 17 พฤษภาคม พ.ศ. 2557 พิพิธภัณฑ์ได้รับการประกาศให้เป็นผู้ชนะเลิศของรางวัลพิพิธภัณฑ์ยุโรปแห่งปี พ.ศ. 2557
นวนิยายและพิพิธภัณฑ์นำเสนอเรื่องราวของชีวิตชนชั้นสูงในอิสตันบูลตั้งแต่ทศวรรษ 1970 ถึงต้นทศวรรษ 2000 นวนิยายเป็นเรื่องงราวของเคมาลผู้มั่งคั่งซึ่งตกหลุมรักกับฟูซุนญาติห่าง ๆ ที่ยากจน พิพิธภัณฑ์ก็จัดแสดงวัตถุที่เกี่ยวข้องกับเรื่องราวความรักของทั้งคู่ เว็บไซต์ของพิพิธภัณฑ์ระบุว่าพิพิธภัณฑ์มีสิ่งสะสมมากกว่าพันชิ้น นำเสนอสิ่งที่ตัวละครในนวนิยาย "ใช้, ใส่, ได้ยิน, ได้เห็น และฝันใฝ่ถึง ทั้งหมดจัดวางอย่างพิถิพิถันในกล่องและตู้จัดแสดง"

**ประวัติ**
พามุคเริ่มสะสมสิ่งของต่าง ๆ ให้กับพิพิธภัณฑ์เมื่อกลางทศวรรษ 1990 พามุคกล่าวว่า “ผมต้องการสะสมและจัดแสดงสิ่งของ 'จริง ๆ' ของเรื่องแต่งภายในพิพิธภัณฑ์ และเขียนนวนิยายจากสิ่งของเหล่านั้น” พามุคระบุว่าสิ่งของบางชิ้นที่จัดแสดงในพิพิธภัณฑ์เป็นของครอบครัวและเพื่อน ๆ ส่วนของอื่น ๆ ถูกพบที่อื่นในอิสตันบูล หรือสะสมจากทั่วโลก แต่พามุคไม่ได้ระบุว่าสิ่งของใดบ้างที่เกี่ยวข้องโดยตรงกับชีวิตของตน พามุคยืนยังว่าการนำเสนอของพิพิธภัณฑ์ควรสะท้อนถึงนวนิยายไม่ใช่ตัวเขาเอง โดยกล่าวว่า  “นี่ไม่ใช่พิพิธภัณฑ์ออร์ฮัน พามุค” 
หลังนวนิยายตีพิมพ์ในตุรกีในปี พ.ศ. 2551 สิ่งสะสมของพิพิธภัณฑ์ก็ได้รับการจัดจนเสร็จสมบูรณ์ร่วมกับคณะสหวิชาที่ประกอบด้วยศิลปิน นักออกแบบ และสถาปนา เปิดให้บริการในเดือนเมษายน พ.ศ. 2555 ปัจจุบันมีสิ่งของที่จัดแสดงมากกว่าพันชิ้น

**ตำแหน่ง**
พิพิธภัณฑ์ตั้งอยู่ในย่าน Çukurcuma ของเขต Beyoğlu ในเมืองอิสตันบูลของประเทศตุรกี ตั้งอยู่ในบ้านไม้ยุคศตวรรษที่ 19 ที่หัวมุมของถนน Çukurcuma Sk และ Dalgiç Sk

**อ้างอิง**

**แหล่งข้อมูลอื่น**
  tr-  The Museum of Innocence at Google Cultural Institute-  Projectpage of Sunder-Plassmann Architekten (German)
หมวดหมู่:พิพิธภัณฑ์ในประเทศตุรกี
หมวดหมู่:สิ่งก่อสร้างในอิสตันบูล
ตำบลปรังเผล

ปรังเผล เป็น 1 ใน 3 ตำบลของอำเภอสังขละบุรี จังหวัดกาญจนบุรี มีพื้นที่เป็นอ่างเก็บน้ำเขื่อนวชิราลงกรณ 1 ใน 3 ของพื้นที่ทั้งหมด เป็นที่ตั้งของน้ำตกเกริงกระเวีย น้ำตกไดช่องถ่อง น้ำตกกระเต็งเจ็ง และจุดชมวิวป้อมปี่ ของพื้นที่อุทยานแห่งชาติเขาแหลม

**ที่ตั้งและอาณาเขต**
ตำบลปรังเผลมีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อกับตำบลไล่โว่- ทิศใต้  ติดต่อกับตำบลท่าขนุน และตำบลปิล๊อก (อำเภอทองผาภูมิ)- ทิศตะวันออก ติดต่อกับตำบลชะแล (อำเภอทองผาภูมิ)- ทิศตะวันตก ติดต่อกับตำบลปิล๊อก (อำเภอทองผาภูมิ) และตำบลหนองลู

**ประวัติ**
"ปรังเผล" ในสมัยก่อนลักษณะภูมิประเทศที่ตั้งของตำบลปรังเผลอยู่ริมแม่น้ำ มีแม่น้ำแควน้อยไหลผ่านทั้ง 4 หมู่บ้าน ซึ่งจะมีหาดทรายขาวที่เกิดจากแม่น้ำแควน้อยไหลผ่านเป็นระยะทางยาว ซึ่งชาวบ้านท้องถิ่น (ชาวบ้านกะเหรี่ยง) เรียกหาดทรายขาวนี้ว่า "ปร่องผะเล" ต่อมาทางราชการได้บันทึกชื่อจากเดิมเป็น "ปรังเผล" ในปี พ.ศ. 2526 ได้อพยพชาวบ้านตำบลปรังเผลทั้ง 4 หมู่บ้านจากที่เดิมมาตั้งในที่ปัจจุบัน เนื่องจากการสร้างเขื่อนเขาแหลม หรือในปัจจุบันเรียกว่า เขื่อนวชิราลงกรณ และหาดทรายขาวที่เรียกดังกล่าวก็ถูกน้ำท่วมจนไม่เหลือให้เห็นอีกเลย

**การแบ่งเขตการปกครอง**

**การปกครองส่วนภูมิภาค**
ตำบลปรังเผลแบ่งพื้นที่การปกครองออกเป็น 4 หมู่บ้าน ได้แก่

**การปกครองส่วนท้องถิ่น**
ท้องที่ตำบลปรังเผลมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลปรังเผล ครอบคลุมพื้นที่ตำบลปรังเผลทั้งหมด ซึ่งเป็นสภาตำบลปรังเผลที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลปรังเผลในวันที่ 25 ธันวาคม พ.ศ. 2539

**ประชากร**
พื้นที่ตำบลปรังเผลประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 6,729 คน แบ่งเป็นชาย 3,440 คน หญิง 3,289 คน (เดือนธันวาคม 2565) เป็นตำบลที่มีประชากรมากเป็นอันดับ 2 ในอำเภอสังขละบุรี
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ปรังเผล
ปรังเผล
หมวดหมู่:อำเภอสังขละบุรี
ลูเซียนา ฟุสเตร์

ลูเซียนา ฟุสเตร์ กุซมัน (Luciana Fuster Guzmán) เป็นบุคคลทางโทรทัศน์, นางแบบ และนางงามชาวเปรู โดยฟุสเตร์เป็นผู้ครองตำแหน่งทั้งมิสทีนเปรูโมเดล 2015, มิสทีนพาเจียนต์อินเตอร์เนชันแนล 2016, มิสแกรนด์เปรู 2023 และมิสแกรนด์อินเตอร์เนชันแนล 2023 ทั้งนี้เธอถือเป็นชาวเปรูคนที่สองที่ชนะการประกวดดังกล่าว

**ชีวิตเริ่มแรก**
ฟุสเตร์เกิดเมื่อวันที่ 14 มกราคม ค.ศ. 1999 ณ กายาโอ ประเทศเปรู และได้สำเร็จการศึกษาจากโรงเรียน Liceo Naval Almirante Guise และในระดับปริญญาตรีคณะสื่อสารมวลชนจากมหาวิทยาลัย University of San Martín de Porres โดยเมื่อสมัยเธอยังเป็นวัยรุ่นนั้นฟุสเตร์เคยเป็นนักกีฬาประเภททีมทั้งวอลเลย์บอล และบาสเกตบอลในระดับท้องถิ่น

**การประกวด**
ฟุสเตร์ได้รับการทาบทามให้ประกวดความงามในระดับประเทศจากการชักชวนของเจสสิกา นิวตันซึ่งเป็นประธานองค์กรมิสเปรูตั้งแต่ปีค.ศ. 2018 และปีค.ศ. 2022  กระทั่งในช่วงต้นปีปีค.ศ. 2023 ฟุสเตร์ได้ประกาศลงประกวดความงามโดยเธอได้ตัดสินใจเข้าร่วมการประกวดมิสแกรนด์เปรู  ซึ่งในวันที่ 22 มิถุนายน ค.ศ. 2023 เธอก็สามารถชนะการประกวดและเป็นตัวแทนประเทศเปรูในการประกวดมิสแกรนด์อินเตอร์เนชันแนล 2023 ณ ประเทศเวียดนาม โดยนิวตันก็ได้ให้นิยามกับเธอว่าเป็นผู้เข้าประกวดที่สมบูรณ์แบบสำหรับการเป็นตัวแทนของประเทศ
และในวันที่ 25 ตุลาคม ค.ศ. 2023 ฟุสเตร์ก็สามารถชนะการประกวด ณ สนามกีฬาในร่มฟู้เถาะ นครโฮจิมินห์ ประเทศเวียดนาม ซึ่งเธอก็ถือเป็นชาวเปรูคนที่สองที่ชนะการประกวดต่อจากมาริอา โฆเซ โลรา เมื่อปีค.ศ. 2017 
ประเทศที่ได้ไปปฏิบัติหน้าที่ (20)- เวียดนาม- ไทย- อินโดนีเซีย- พม่า- เปรู- สหรัฐ- โบลิเวีย- เอลซัลวาดอร์- กัมพูชา- กัวเตมาลา- ฝรั่งเศส- สเปน- เช็กเกีย- สาธารณรัฐโดมินิกัน- เวเนซุเอลา- โคลอมเบีย- บราซิล- มาเลเซีย- กือราเซา- เอกวาดอร์

**ผลงาน**

**รายการโทรทัศน์**

**ภาพยนตร์และละครเวที**

**รายการวิทยุ**

**อ้างอิง**

**แหล่งข้อมูลอื่น**
lucianafusteroficial
*lucianafusterg_
*lucianafusterg
*lucianafusterg_
หมวดหมู่:บุคคลจากกายาโอ
หมวดหมู่:นางแบบเปรู
หมวดหมู่:ผู้ชนะการประกวดมิสแกรนด์อินเตอร์เนชันแนล
วัดหอคอย

วัดหอคอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา มีเนื้อที่ 11 ไร่ 3 งาน 48 ตารางวา ปัจจุบันมี พระอธิการเปรมทอง ญาณสมฺปนฺโน เป็นเจ้าอาวาส
วัดหอคอย แต่เดิมเป็นวัดร้าง ต่อมาพระครูอาคมสิทธาภรณ์ เจ้าคณะอำเภอบางน้ำเปรี้ยว ในสมัยนั้นทราบว่ามีวัดร้างในเขตปกครองคณะสงฆ์อำเภอบางน้ำเปรี้ยว จึงมีความประสงค์จะยกวัดร้างขึ้นเป็นวัดที่มีพระภิกษุจำพรรษา จึงมอบหมายให้พระเปรมทอง ญาณสมฺปนฺโน สังกัดวัดคลองเจ้า ตำบลศาลาแดง ร่วมมือกับชาวบ้านหอคอยและหมู่บ้านใกล้เคียง บูรณปฏิสังขรณ์อาคารเสนาสนะใหม่ทั้งหมด ยกวัดหอคอย (ร้าง) ขึ้นเป็นวัดมีพระภิกษุอยู่จำพรรษา เมื่อวันที่ 6 ตุลาคม พ.ศ. 2553
อาคารเสนาสนะที่สร้างแล้ว คือ ศาลาอเนกประสงค์ กุฏิสงฆ์ 2 หลัง วิหาร โรงครัว หอระฆัง และห้องน้ำ

**อ้างอิง**
หมวดหมู่:ก่อตั้งในประเทศไทยในปี พ.ศ. 2553
หอคอย
ไนท์ แอท เดอะ มิวเซียม ความลับสุสานอัศจรรย์

ไนท์ แอท เดอะ มิวเซียม ความลับสุสานอัศจรรย์ (italic=yes) เป็นภาพยนตร์แนวสุขนาฏกรรมจินตนิมิตในปี พ.ศ. 2557 ภาพยนตร์กำกับโดยชอว์น เลวี เขียนบทโดย David Guion และ Michael Handelman เป็นภาคที่ 3 (และเป็นภาพยนตร์คนแสดงภาคสุดท้าย) ในซีรีส์ภาพยนตร์ ไนท์ แอท เดอะ มิวเซียม และเป็นภาคต่อของ มหึมาพิพิธภัณฑ์ ดับเบิ้ลมันส์ทะลุโลก ภาพยนตร์นำแสดงโดยเบน สติลเลอร์ในบทตัวละครเอก, โรบิน วิลเลียมส์, โอเวน วิลสัน, สตีฟ คูแกน, ริกกี เจอร์เวส, แดน สตีเวนส์, รามี แมลิก, เรเบล วิลสัน และเบน คิงสลีย์ ภาพยนตร์เป็นเรื่องราวของเจ้าหน้าที่รักษาความปลอดภัยลาร์รี ดาลีย์ที่ต้องเดินทางไปลอนดอนเพื่อคืนแผ่นจารึกอัคเมนราห์ซึ่งเป็นสิ่งประดิษฐ์ของชาวอียิปต์ที่ทำให้สิ่งจัดแสดงในพิพิธภัณฑ์มีชีวิตขึ้นมา ก่อนที่มนต์วิเศษจะหายไป
การถ่ายทำหลักของภาพยตร์ดำเนินการตั้งแต่เดือนมกราคมถึงพฤษภาคม พ.ศ. 2557 ในกรุงลอนดอน ประเทศอังกฤษ และรัฐบริติชโคลัมเบีย ประเทศแคนาดา ภาพยนตร์ออกฉายรอบปฐมทัศน์ในวันที่ 11 ธันวาคม พ.ศ. 2557 ที่โรงภาพยนตร์ซิกเฟลด์เทียเตอร์ในนครนิวยอร์ก และออกฉายในประเทศสหรัฐอเมริกาในวันที่ 19 ธันวาคม พ.ศ. 2557  ภาพยนตร์ทำรายได้มากกว่า 363 ดอลลาร์สหรัฐ กลายเป็นภาพยนตร์ที่ทำรายได้น้อยที่สุดของซีรีส์ และได้รับคำวิจารณ์ที่หลากหลายเช่นเดียวกับภาคก่อน ๆ ภาพยนตร์อุทิศให้กับโรบิน วิลเลียมส์และมิกกี รูนีย์ซึ่งเสียชีวิตก่อนที่ภาพยนตร์จะออกฉาย

**อ้างอิง**

**แหล่งข้อมูลอื่น**
 2692250- 2014701- nightatthemuseum3
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์แอนิเมชันทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในประเทศอียิปต์
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ไอแมกซ์
ตำบลไล่โว่

ไล่โว่ เป็น 1 ใน 3 ตำบลของอำเภอสังขละบุรี จังหวัดกาญจนบุรี เป็นตำบลที่อยู่ห่างจากตัวจังหวัดกาญจนบุรีมากที่สุดถึง 215 กิโลเมตร และเป็นตำบลที่ใหญ่ที่สุดในจังหวัดกาญจนบุรีถึง 1,723.98 ตารางกิโลเมตร หรือคิดเป็นพื้นที่ 1,077,847.5 ไร่ (ร้อยละ 8.85 ของพื้นที่ทั้งจังหวัด)

**ที่ตั้งและอาณาเขต**
ตำบลไล่โว่มีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อกับตำบลแม่จัน (อำเภออุ้มผาง จังหวัดตาก)- ทิศใต้  ติดต่อกับตำบลปรังเผล และตำบลหนองลู- ทิศตะวันออก ติดต่อกับตำบลชะแล (อำเภอทองผาภูมิ)- ทิศตะวันตก ติดต่อกับตำบลหนองลู และสหภาพพม่า

**ประวัติ**
ในอดีตชาวกะเหรี่ยงจากพม่าอพยพเข้ามาในไทย มีคำบอกเล่าว่าในสมัยกรุงธนบุรีช่วงปี พ.ศ. 2317 ชาวกะเหรี่ยงจากหมู่บ้านเมกะวะในเขตเมืองเมาะละแหม่ ได้อพยพเข้ามาอยู่ในทุ่งใหญ่เซซาโว่ (ปัจจุบันคือเขตรักษาพันธุ์สัตว์ป่าทุ่งใหญ่นเรศวร หรือเขตมรดกโลกทุ่งใหญ่นเรศวร) เพราะโดยนิสัยแล้วชาวกะเหรี่ยงนั้นรักสงบ หลีกเลี่ยงสงคราม ชาวกะเหรี่ยงจึงเลือกที่จะตั้งที่อยู่อาศัยลึกเข้าไปในป่าใหญ่ ต่อมาในปี พ.ศ. 2364 ในสมัยรัชกาลที่ 3 ชาวกะเหรี่ยงกลุ่มนี้ได้ช่วยกับขับไล่ทหารพม่าออกจากสยามพระเจ้าแผ่นดินสยามจึงได้แต่งตั้งหัวหน้ากะเหรี่ยงให้เป็นเจ้าเมืองสังขละบุรี มีบรรดาศักดิ์เป็น "พระศรีสุวรรณคีรี" โดยที่ตั้งของเมืองสังขละบุริเดิม คือ บ้านเสน่ห์พ่อง ราษฎรส่วนใหญ่เป็นชาวไทยเชื้อสายกะเหรี่ยง มีพระศรีสุวรรณคีรี เป็นเจ้าเมืองสืบทอดตำแหน่งกันมา 5 ท่าน จนกระทั่งมีการปรับปรุงระเบียบการปกครองท้องถิ่นสมัยรัชกาลที่ 5 ลดฐานะเมืองสังขละบุรีเป็นอำเภอ พระศรีสุวรรณดูริที่ (ทะเจียงโปรย เสตะพันธ์) รับพระราชทานแต่งตั้งเป็นนายอำเภอคนแรกของสังขละบุรี แต่เดิมแยกเป็น 2 ตำบล โดยถือลำน้ำกษัตริย์เป็นเส้นแบ่งการปกครอง คือ- ตำบลไล่โว่ อยู่ตอนใต้ของลำน้ำกษัตริย์ กำนันปกครองติดต่อกันมาจนปัจจุบัน คือ กำนันยงไหล่ กำนันเวียแตะ กำนันเท่ห์นง กำนันเจี่ยนุ กำนันเองบ่า กำนันซ่าวิ กำนันบวร เสตะพันธ์ กำนันคาจง เสตะพันธ์ กำนันไมตรี เสตะพันธ์ กำนันอานนท์ เสตะพันธ์ และกำนันไพบูลย์ ช่วยบำรุงวงศ์ - ตำบลลังกา อยู่ตอนเหนือของลำน้ำกษัตริย์ กำนันปกครองติดต่อกันมา 4 คน คือ กำนันเมียะเพิ่ง กำนันท่องเก กำนันไป่เยาะเอง กำนันปวยแตะ และกำนันก้องนุ
ระหว่างที่พระศรีสุวรรณคีรีที่ 4 (ทะเจียงโปรย เสตะพันธ์) เป็นนายอำเภอสังขละบุรี พ.ศ. 2438-2467) มีหลักฐานปรากฏว่าที่บริเวณหมู่บ้านก่องเผิงลำน้ำปะคะไหลลงสู่ลำน้ำกษัตริย์ มีการจัดตั้งสถานีตำรวจเพื่อบริการประชาชนในตำบลไล่โว่ และตำบลลังกา ในปีพ.ศ. 2482 ตำบลลังกาถูกยุบมารวมกับพื้นที่ตำบลไลโว่ จึงเป็นตำบลไล่โว่ตำบลเดียวกระทั่งปัจจุบัน คำว่า "ไล่โว่" เป็นภาษากะเหรี่ยง มีความหมายว่า "หินแดง หรือผาแดง"

**การแบ่งเขตการปกครอง**

**การปกครองส่วนภูมิภาค**
ตำบลไล่โว่แบ่งพื้นที่การปกครองออกเป็น 6 หมู่บ้าน ได้แก่

**การปกครองส่วนท้องถิ่น**
ท้องที่ตำบลไล่โว่มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลไล่โว่ ครอบคลุมพื้นที่ตำบลไล่โว่ทั้งหมด ซึ่งเป็นสภาตำบลไล่โว่ที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลไล่โว่ในวันที่ 25 ธันวาคม พ.ศ. 2539

**ประชากร**
พื้นที่ตำบลไล่โว่ประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 6,257 คน แบ่งเป็นชาย 3,310 คน หญิง 2,947 คน (เดือนธันวาคม 2565) เป็นตำบลที่มีประชากรน้อยที่สุดในอำเภอสังขละบุรี
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ไล่โว่
ไล่โว่
หมวดหมู่:อำเภอสังขละบุรี
พิพิธภัณฑ์สุนัขเอเคซี

พิพิธภัณฑ์สุนัขเอเคซี (AKC Museum of the Dog) เป็นพิพิธภัณฑ์สุนัขที่ไม่แสวงกำไรของสมาคมผู้เพาะพันธุ์สุนัขแห่งอเมริกา (American Kennel Club) หรือเอเคซี (AKC) ตั้งอยู่ที่อาคาร 101 พาร์กแอฟวานิว ในย่านเมอร์เรย์ฮิลล์ของเขตแมนแฮตตัน นครนิวยอร์ก ประเทศสหรัฐอเมริกา พิพิธภัณฑ์มีสิ่งจัดแสดงได้แก่ สุนัขในภาพยนตร์, สุนัขของประธานาธิบดี, สุนัขสงคราม, สุนัขในการสำรวจ เป็นพิพิธภัณฑ์ที่มีสิ่งสะสมงานศิลปะเกี่ยวกับสุนัขที่จำนวนมากที่สุดแห่งหนึ่ง

**อ้างอิง**

**แหล่งข้อมูลอื่น**
หมวดหมู่:พิพิธภัณฑ์ในสหรัฐ
พิพิธภัณฑ์ประวัติศาสตร์วิทยาศาสตร์

พิพิธภัณฑ์ประวัติศาสตร์วิทยาศาสตร์ (The History of Science Museum) ตั้งอยู่บนถนนบรอดสตรีต เมืองออกซฟอร์ด ประเทศอังกฤษ จัดแสดงสิ่งสะสมของเครื่องมือทางวิทยาศาสตร์ตั้งแต่ยุคกลางถึงศตวรรษที่ 19 พิพิธภัณฑ์มีอีกชื่อเรียกว่า อาคารแอชโมเลียนเก่า (Old Ashmolean Building) เพื่อให้แตกต่างกับพิพิธภัณฑ์แอชโมเลียนแห่งใหม่ที่สร้างเสร็จในปี ค.ศ. 1894  ถือเป็นพิพิธภัณฑ์ที่สร้างขึ้นโดยเฉพาะที่เก่าแก่ที่สุดในโลกที่ยังคงอยู่

**ภัณฑารักษ์**
ต่อไปนี้รายชื่อภัณฑารักษ์หรือเลขานุการคณะกรรมการหรือผู้อำนวยการพิพิธภัณฑ์:- R. T. Gunther (ค.ศ. 1924–1940)- F. Sherwood Taylor (ค.ศ. 1940–1945, ชั่วคราว; ค.ศ. 1945–1950)- C. H. Josten (ค.ศ. 1950–1964; 1964–1994, ภัณฑารักษ์กิตติคุณ)- F. R. Maddison (ค.ศ. 1964–1994)- J. A. Bennett (ค.ศ. 1994–2012)- Stephen Johnston (รักษาการผู้อำนวยการ, ค.ศ. 2012–2014)- Silke Ackermann (ค.ศ. 2014 เป็นต้นไป)

**อ้างอิง**
เครื่องรับวิทยุช่วงต้น ๆ ในพิพิธภัณฑ์ ประดิษฐ์โดยกูลเยลโม มาร์โกนี

**แหล่งข้อมูลอื่น**
  เว็บไซต์ของพิพิธภัณฑ์ประวัติศาสตร์วิทยาศาสตร์
หมวดหมู่:พิพิธภัณฑ์ในอังกฤษ
หมวดหมู่:สิ่งก่อสร้างในออกซฟอร์ด
หมวดหมู่:พิพิธภัณฑ์มหาวิทยาลัย
หมวดหมู่:มหาวิทยาลัยออกซฟอร์ด
สภาการพิพิธภัณฑ์ระหว่างชาติ

สภาการพิพิธภัณฑ์ระหว่างชาติ (The International Council of Museums; ICOM) เป็นองค์กรนอกภาครัฐที่อุทิศให้กับพิพิธภัณฑ์ โดยคงความสัมพันธ์อย่างเป็นทางการกับยูเนสโก และมีสถานะเป็นที่ปรึกษาของคณะมนตรีเศรษฐกิจและสังคมแห่งสหประชาชาติ ก่อตั้งขึ้นในปี ค.ศ. 1946 และยังเป็นพันธมิตรกับหน่วยงานต่าง ๆ เช่น องค์การทรัพย์สินทางปัญญาแห่งโลก องค์การตำรวจอาชญากรรมระหว่างประเทศ และองค์การศุลกากรโลก เพื่อดำเนินภารกิจบริการสาธารณะระหว่างประเทศ ซึ่งรวมถึงการต่อสู้กับการลักลอบขนสินค้าทางวัฒนธรรม และส่งเสริมการจัดการความเสี่ยงและการเตรียมพร้อมในกรณีฉุกเฉินเพื่อปกป้องมรดกทางวัฒนธรรมของโลกในกรณีที่เกิดภัยพิบัติทางธรรมชาติหรือที่มนุษย์สร้างขึ้น สมาชิกของสภาการพิพิธภัณฑ์ระหว่างชาติจะได้รับบัตรสมาชิกภาพของสภาซึ่งให้สิทธิ์เข้าพิพิธภัณฑ์ฟรีหรือเข้าพิพิธภัณฑ์หลายแห่งทั่วโลกได้ในราคาพิเศษ

**อ้างอิง**

**แหล่งข้อมูลอื่น**
  ICOM website-  UNESCO's Website-  ICOM-CC-  ICAMT-  The Metropolitan Museum of Art records regarding International Council of Museums, 1951–1965 from The Metropolitan Museum of Art Archives, New York.
หมวดหมู่:องค์การที่ก่อตั้งในปี พ.ศ. 2489
หมวดหมู่:ยูเนสโก
หมวดหมู่:กองทัพไทยในบันเทิงคดี

ภาพลักษณ์และบทบาทของกองทัพไทยในบันเทิงคดี
หมวดหมู่:กองทัพไทย
หมวดหมู่:หน่วยและรูปขบวนทหารในวัฒนธรรมประชานิยม
หมวดหมู่:บันเทิงคดีเกี่ยวกับการทหาร
หมวดหมู่:ประเทศไทยในบันเทิงคดี
หมวดหมู่:กองทัพไทยในภาพยนตร์

หมวดหมู่นี้แสดงให้เห็นภาพของกองทัพไทยในภาพยนตร์
ภาพยนตร์
ไทย
หมวดหมู่:ภาพยนตร์ที่มีฉากในประเทศไทย
หมวดหมู่:การทหารของสหรัฐในบันเทิงคดี

หมวดหมู่:หน่วยและรูปขบวนทหารในวัฒนธรรมประชานิยม
หมวดหมู่:บันเทิงคดีเกี่ยวกับการทหาร
หมวดหมู่:สหรัฐในบันเทิงคดี
เกี๊ยะ

เกี๊ยะ อาจหมายถึง- สนเขา - พืชจำพวกสน- รองเท้าไม้- เกตะ - เกี๊ยะญี่ปุ่น
หมวดหมู่:คำและวลีภาษาแต้จิ๋ว
หมวดหมู่:กองทัพปลดปล่อยประชาชนในบันเทิงคดี

ภาพลักษณ์และบทบาทของกองทัพปลดปล่อยประชาชนในบันเทิงคดี
หมวดหมู่:กองทัพปลดปล่อยประชาชน
หมวดหมู่:หน่วยและรูปขบวนทหารในวัฒนธรรมประชานิยม
หมวดหมู่:บันเทิงคดีเกี่ยวกับการทหาร
หมวดหมู่:กองทัพสาธารณรัฐประชาชนจีน
หมวดหมู่:องค์กรในบันเทิงคดี
หมวดหมู่:ประเทศจีนในบันเทิงคดี
หมวดหมู่:เขตปลอดทหารเกาหลีในบันเทิงคดี

หมวดหมู่:เขตปลอดทหารเกาหลี
หมวดหมู่:บันเทิงคดีเกี่ยวกับการทหาร
หมวดหมู่:ประเทศเกาหลีเหนือในบันเทิงคดี
หมวดหมู่:ประเทศเกาหลีใต้ในบันเทิงคดี
ชนิกานต์ ตังกบดี

ชนิกานต์ ตังกบดี (เกิด 20 กุมภาพันธ์ พ.ศ. 2547) ชื่อเล่น พรีม เป็นนักแสดงและนางแบบชาวไทยเชื้อสายจีน สังกัดจีเอ็มเอ็มทีวี​ เธอเป็นที่รู้จักจากบทบาท "เกรซ" จากซีรีส์เรื่อง The Gifted Graduation นักเรียนพลังกิฟต์ (2563) บทบาท "คะนิ้ง" จากซีรีส์เรื่อง F4 Thailand: Boys Over Flowers หัวใจรักสี่ดวงดาว (2564) และ บทบาท "ฟา" จากซีรีส์เรื่อง Enigma คน มนตร์ เวท (2566)

**ประวัติ**
ชนิกานต์ ตังกบดี (เกิด 20 กุมภาพันธ์ พ.ศ. 2547) สำเร็จ​การศึกษาจาก โรงเรียนสาธิตจุฬาลงกรณ์มหาวิทยาลัย ปัจจุบันเธอกำลังศึกษาระดับปริญญาตรี คณะพาณิชยศาสตร์และการบัญชี จุฬาลงกรณ์มหาวิทยาลัย

**การทำงานในวงการบันเทิง**
ผลงานการแสดงเรื่องแรกของชนิกานต์คือภาพยนตร์เรื่อง ตุ๊กแกรักแป้งมาก เมื่อปี 2557 ซึ่งเธอได้รับบทเป็น แป้ง นางเอกในวัยเด็ก ตั้งแต่ปี 2557 ถึง 2562 เธอยังคงรับบทรับเชิญในซีรีส์และละครหลายเรื่อง เช่น เลือดรักทรนง (2559), ยู-พรินซ์ซีรีส์ เรื่อง สิบทิศ (2559) ในบท พริกแกง นางเอกในวัยเด็กและ บุพเพสันนิวาส (2561) ในบท แม่เดือน บุตรสาวของแม่หญิงจันทร์วาด
ชนิกานต์เซ็นสัญญาเป็นนักแสดงกับจีเอ็มเอ็มทีวีอย่างเป็นทางการเมื่อปี 2562 และได้รับบทสมทบในซีรีส์เรื่อง นักเรียนลับ บัญชีดำ ในบท เมลอน ในปีต่อมาเธอได้แสดงนำเป็นครั้งแรกในเรื่อง เดอะกิฟต์ แกรดูเอชัน ตามมาด้วยบทสมทบที่โดดเด่นในเรื่อง หัวใจรักสี่ดวงดาว (2564–2565) ซึ่งทำให้เธอได้เป็นที่รู้จักในระดับนานาชาติ
ในปี 2565 เธอได้ร่วมแสดงในซีรีส์เรื่อง ร้านซื้อขายความทรงจำ เรื่องที่ 6: Somewhere Only We Belong ประกบ พีรวัส แสงโพธิรัตน์
ในเดือนกรกฎาคม 2566 ชนิกานต์กลับมารับบทนางเอกในซีรีส์ระทึกขวัญ-สยองขวัญ เรื่อง คน มนตร์ เวท เธอยังได้แสดงนำในซีรีส์โรแมนติกคอมเมดี้เรื่อง เพราะเธอคือรักแรก ซึ่งเป็นการรีเมคจากซีรีส์ยอดนิยมของจีนเรื่อง นับแต่นั้น... ฉันรักเธอ 

**ผลงาน**

**ซีรีส์**

**ละครโทรทัศน์**

**ภาพยนตร์**

**มิวสิก​วิดีโอ​**

**คอนเสิร์ต​**
 Shooting Star Concert (แขกรับเชิญวิน เมธ​วิน)- Win Holidate Fancon (แขกรับเชิญวิน เมธ​วิน)- Gemini Fourth Run The World Concert (แขกรับเชิญโฟรท์ ณัฐวรรธน์​)

**รางวัล**

**อ้างอิง**
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นางแบบไทย
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร
หมวดหมู่:นักแสดงสังกัดจีเอ็มเอ็มทีวี
หมวดหมู่:พุทธศาสนิกชนชาวไทย
เทศบาลตำบลวังกะ

วังกะ เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 1–3 ของตำบลหนองลู อำเภอสังขละบุรี จังหวัดกาญจนบุรี เมื่อการไฟฟ้าฝ่ายผลิตแห่งประเทศไทยได้ทำการสร้างเขื่อนวชิราลงกรณ หรือเขื่อนเขาแหลมขึ้นมาเพื่อกักเก็บน้ำและเพื่อผลิตกระแสไฟฟ้า การสร้างเขื่อนนี้ได้ทำให้เกิดน้ำท่วมบริเวณอำเภอสังขละบุรีเดิม รวมไปถึงชุมชนมอญวังกะถูกน้ำท่วมถึง วัดวังก์วิเวการามเดิมต้องจมอยู่ใต้น้ำ ไร่น้ำถูกน้ำท่วมถึง ส่งผลให้ชาวบ้านที่อยู่อาศัยในชุมชนต้องอพยพย้ายขึ้นไปอยู่ในพื้นที่สูง โดยอพยพไปยังเนินเขาที่อยู่ริมแม่น้ำซองกาเลียซึ่งอยู่ฝั่งตรงข้ามสถานที่ตั้งใหม่ของตัวอำเภอหน่วยราชการและหมู่บ้านฝั่งอำเภอ โดยได้มีการสร้างวัดวังก์วิเวการามขึ้นมาใหม่ รวมถึงมีการสร้างสะพานไม้เพื่อข้ามไปยังตัวอำเภอซึ่งอยู่ฝั่งตรงข้ามแม่น้ำ ส่วนชุมชนที่จมอยู่ใต้เขื่อนประชาชนย้ายออกและไม่มีประชาชนอยู่ในเขตสุขาภิบาลสังขละบุรีเลย จึงยุบสุขาภิบาลสังขละบุรีลงในปี พ.ศ. 2528 พร้อมกับจัดตั้งสุขาภิบาลวังกะขึ้นแทน ในท้องที่บ้านวังกะ บ้านนิเถะ และบ้านไหล่น้ำที่มีประชาชนได้รับผลกระทบจากน้ำท่วมในการสร้างเขื่อนวชิราลงกรณได้ย้ายมาตั้งถิ่นฐาน ต่อมาได้รับการจัดตั้งเป็นเทศบาลตำบลใน พ.ศ. 2542
ทั้งนี้การสร้างเขื่อนได้ส่งผลเป็นอย่างมากต่อชาวมอญที่อพยพเหล่านี้ เนื่องจากชาวมอญเหล่านี้เป็นชาวต่างด้าวที่ไม่สามารถมีที่ดินเป็นของตนเอง อีกทั้งยังไม่ได้รับการชดเชยที่ดินจากการสร้างเขื่อนทำให้คนเหล่านี้ไร้ที่ดิน (การไฟฟ้ามอบที่ดินชดเชย 614 ไร่ให้แก่วัดเท่านั้น) ด้วยความอนุเคราะห์ของหลวงพ่ออุตตมะ ซึ่งเป็นเจ้าอาวาสวัดวังก์วิเวการามขณะนั้น ท่านได้แบ่งที่ดินของวัดวังก์วิเวการามให้ชาวมอญได้อยู่อาศัยซึ่งมีกว่าจำนวน 400 ครอบครัว ทำให้ชาวมอญสามารถมีที่อยู่อาศัยสืบถึงปัจจุบัน
พื้นที่เทศบาลอยู่ในศูนย์ราชการอำเภอสังขละบุรี ห่างจากศาลากลางจังหวัดกาญจนบุรีประมาณ 218.3 กิโลเมตร อยู่ห่างจากกรุงเทพมหานครประมาณ 337 กิโลเมตร มีพื้นที่รับผิดชอบ 11.11 ตารางกิโลเมตร หรือคิดเป็นพื้นที่ประมาณ 6,943.75 ไร่ ในปัจจุบันชุมชนวังกะถือเป็นสถานที่สำคัญในการท่องเที่ยววิถีชีวิตชาติพันธุ์มอญแห่งหนึ่งในประเทศไทย โดยภายในชุมชนนอกจากท่องเที่ยวเรียนรู้ไปกับวิถีชีวิตของชาวบ้านภายในชุมชนแล้วนั้น ยังมีสถานที่ที่น่าสนใจให้นักท่องเที่ยวได้เยี่ยมชมความสวยงาม คือ สะพานไม้อุตตมานุสรณ์ วัดใต้น้ำ วัดวังวิการาม เจดีย์พุทธคยา ทั้งนี้ภายในชุมชนทั้งนี้จากการที่นักท่องเที่ยวเข้ามาในชุมชนวังกะมากขึ้นได้ทำให้ชาวบ้านส่วนหนึ่งในชุมชนหันมาประกอบธุรกิจท่องเที่ยว นำมาสู่การเกิดอาชีพและการสร้างรายได้แก่ชาวชุมชนวังกะในปัจจุบัน

**อ้างอิง**
วังกะ
หมวดหมู่:อำเภอสังขละบุรี
องค์การบริหารส่วนตำบลหนองลู

หนองลู เป็นองค์การบริหารส่วนตำบลที่ครอบคลุมพื้นที่ทั้งหมดของพื้นที่หมู่ 4–10 และบางส่วนของหมู่ 1–3 ของตำบลหนองลู (เฉพาะนอกเขตเทศบาลตำบลวังกะ) ในอำเภอสังขละบุรี จังหวัดกาญจนบุรี เดิมได้รับการจัดตั้งเป็นสภาตำบลหนองลูใน พ.ศ. 2517 ต่อมาได้รับการจัดตั้งเป็นองค์การบริหารส่วนตำบลหนองลูเมื่อปี พ.ศ. 2538 ในปี พ.ศ. 2565 เขตองค์การบริหารส่วนตำบลมีประชากรทั้งหมด 29,527 คน
เขตองค์การบริหารส่วนตำบลประมาณร้อยละ 70 อยู่ในพื้นที่ของป่าสงวนแห่งชาติป่าเขาช้างเผือกของอุทยานแห่งชาติเขาแหลม ประมาณร้อยละ 10 เป็นที่ราบลุ่มและที่ราบระหว่างภูเขา และประมาณร้อยละ 20 เป็นพื้นที่กักเก็บน้ำของเขื่อนวชิราลงกรณ เป็นที่ตั้งของพระเจดีย์สามองค์ เดิมเป็นเพียงก้อนหินวางซ้อนกันสามกอง จึงเรียกที่แห่งนี้ว่าหินสามกอง เป็นที่สักการะของคนไทยโดยทั่วไปก่อนที่จะเดินทางออกเขตแดนไทยเข้าสู่เขตแดนพม่าแต่ครั้งโบราณ ต่อมาในปี พ.ศ. 2432 พระศรีสุวรรณคีรี (ทะเจียงโปรย เสตะพันธ์) เจ้าเมืองสังขละบุรี ร่วมกับราษฎรในพื้นที่ก่อสร้างองค์เจดีย์ขึ้นบนหินสามกอง เจดีย์แต่ละองค์สูงประมาณ 6 เมตร ตั้งห่างกันประมาณ 5-6 เมตร ซึ่งในปี พ.ศ. 2546 กรมศิลปากรได้ดำเนินการขุดแต่งและพบฐานเจดีย์รูปทรงสี่เหลี่ยมที่ก่ออิฐอยู่ด้านใต้ซึ่งสันนิษฐานว่ามีการสร้างเจดีย์องค์เดิมมาแล้วในสมัยกรุงศรีอยุธยา กรมศิลปากรได้ประกาศขึ้นทะเบียนพระเจดีย์สามองค์เป็นโบราณสถานของชาติในปี พ.ศ. 2498 
ด่านเจดีย์สามองค์เป็นเขตสิ้นสุดชายแดนไทยด้านทิศตะวันตก ในอดีตเป็นช่องทางเดินทัพของไทยและพม่า นักท่องเที่ยวสามารถข้ามชายแดนเข้าไปชมตลาดพญาตองซูในเขตพม่า โดยติดต่อทำเอกสาร/หลักฐานได้ที่ด่านตรวจคนเข้าเมืองสังขละบุรี

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลหนองลู
หนองลู
หมวดหมู่:อำเภอสังขละบุรี
หมวดหมู่:ตัวละครที่เป็นทหารชาวอเมริกัน

หมวดหมู่:ตัวละครชาวอเมริกันแบ่งตามอาชีพ
หมวดหมู่:ตัวละครที่เป็นทหาร
อ

หมวดหมู่:ทหารชาวอเมริกัน
ลุฟท์ฮันซ่าซิตีแอร์ไลน์

ลุฟท์ฮันซ่าซิตีแอร์ไลน์ (Lufthansa City Airlines) ดำเนินการในชื่อ ลุฟท์ฮันซ่าซิตี เป็นสายการบินระดับภูมิภาคสัญชาติเยอรมัน โดยเป็นสายการบินลูกของลุฟท์ฮันซ่า ที่มีแผนจะทำการบินในฤดูร้อน ปี 2024 จากฐานการบินในมิวนิกไปยังจุดหมายปลายทางต่างๆ ในสหภาพยุโรป ซิตีแอร์ไลนส์ได้รับใบรับรองผู้ดำเนินการเดินอากาศในเดือนมิถุนายน ค.ศ. 2023

**ประวัติ**
ลุฟท์ฮันซ่าซิตีแอร์ไลน์มีจุดเริ่มต้นจากแผนการของลุฟท์ฮันซ่าที่จะก่อตั้งสายการบินระดับภูมิภาคแห่งใหม่ในชื่อซิตีไลน์ 2 (Cityline 2) อย่างไรก็ตาม โครงการนี้ถูกยกเลิกในเวลาต่อมาเนื่องจากการวิพากษ์วิจารณ์จากสหภาพแรงงาน
ลุฟท์ฮันซ่ามีแผนการก่อตั้งซิตีแอร์ไลนส์วันที่ 5 เมษายน ค.ศ.  2022 เมื่อต้นเดือนมิถุนายน 2566 ในเดือนมิถุนายน ค.ศ. 2023 ซิตีแอร์ไลนส์ได้รับใบรับรองผู้ดำเนินการเดินอากาศจากสำนักงานการบินกลาง และรับมอบเครื่องบินแอร์บัส เอ319-100 ที่โอนย้ายมาจากลุฟท์ฮันซ่าซิตีไลน์ ก่อนที่จะถูกโอนย้ายกลับคืนไปในเดือนตุลาคม โดนสายการบินจะได้รับเอ319 จำนวน 4 ลำจากยูโรวิงส์แทน
ในเดือนมิถุนายน ค.ศ. 2024 ลุฟท์ฮันซ่าประกาศการยุบสายการบินลุฟท์ฮันซ่าซิตีไลน์ในอนาคตจากปัญหากับลูกจ้าง โดยจะโอนย้ายการดำเนินงานทั้งหมดมายังลุฟท์ฮันซ่าซิตีแอร์ไลน์แทน

**จุดหมายปลายทาง**
ณ เดือนมกราคม ค.ศ. 2025 ลุฟท์อันซ่าให้บริการเที่ยวบินสู่จุดหมายปลายทางดังต่อไปนี้:

**ข้อตกลงการบินร่วม**
ลุฟท์ฮันซ่าซิตีแอร์ไลน์ได้มีข้อตกลงการบินร่วมกับสายการบินดังต่อไปนี้:
*ลุฟท์ฮันซ่า

**ฝูงบิน**
ไฟล์:Hannover Airport Lufthansa City Airlines Airbus A319-112 D-ASTX (DSC05512).jpg|thumb|แอร์บัส เอ319-100 ของลุฟท์ฮันซ่าซิตีแอร์ไลน์
ณ เดือนมกราคม ค.ศ. 2025 ลุฟท์ฮันซ่าซิตีแอร์ไลน์มีเครื่องบินประจำการในฝูงบินดังนี้:
ลุฟท์ฮันซ่าซิตีแอร์ไลน์มีอายุฝูงบินเฉลี่ย 9.4 ปี

**การบริการ**
การบริการทั้งหมดคาดการณ์ว่าจะมีรูปแบบเหมือนกับของลุฟท์ฮันซ่าทั้งหมด ทั้งเครื่องแบบพนักงานต้อนรับ ห้องโดยสาร ที่นั่ง และอาหารบนเที่ยวบิน

**อ้างอิง**
หมวดหมู่:สายการบิน
หมวดหมู่:ลุฟท์ฮันซ่า
หมวดหมู่:สายการบินที่ก่อตั้งในปี พ.ศ. 2565
หมวดหมู่:บริษัทเยอรมันที่ก่อตั้งในปี พ.ศ. 2565
หมวดหมู่:สายการบินสัญชาติเยอรมนี
หมวดหมู่:ตราสินค้าเยอรมัน
พิพิธภัณฑสถานแห่งชาติ ปราจีนบุรี

พิพิธภัณฑสถานแห่งชาติ ปราจีนบุรี มีที่ตั้งอยู่ในจังหวัดปราจีนบุรี เป็นพิพิธภัณฑสถานประเภทประวัติศาสตร์โบราณคดีประจำภาคตะวันออก จัดขึ้นเพื่อจัดแสดงและรวบรวมโบราณวัตถุ  ศิลปวัตถุ ที่ได้จากแหล่งโบราณคดี ในภาคตะวันออก 
เป็นหนึ่งในเครือข่ายพิพิธภัณฑสถานแห่งชาติ (ประเทศไทย)ที่ดำเนินงานโดยกรมศิลปากรของกระทรวงวัฒนธรรม มีหน้าที่รับผิดชอบในการปกป้องโบราณวัตถุทางประวัติศาสตร์และวัฒนธรรมของประเทศไทย ใน พ.ศ. 2469 พระบาทสมเด็จพระปกเกล้าเจ้าอยู่หัวทรงสถาปนาสถาบันศิลปะ วรรณคดี และโบราณคดี ต่อมาพระองค์ทรงเปิดพิพิธภัณฑสถานแห่งชาติ พระนคร ตั้งอยู่หน้าพระราชวังบวรสถานมงคล นับตั้งแต่นั้นเป็นต้นมา เครือข่ายก็ได้ขยายออกไป ปัจจุบันมีสาขาพิพิธภัณฑ์แห่งชาติรวมทั้งสิ้น 43 แห่งทั่วราชอาณาจักร 

**การจัดแสดง**
left
วัตถุที่นำมาจัดแสดงมาจากเจ็ดอำเภอ ของจังหวัดปราจีนบุรี ส่วนมากจะโดดเด่นเป็นพิเศษในด้านประติมากรรมทางพุทธศาสนาและฮินดู ในต้นสมัยทวารวดี

**ห้องประวัติศาสตร์และโบราณคดีภาคตะวันออก**
จัดแสดงเกี่ยวกับประวัติศาสตร์และโบราณคดีในภาคตะวันออก พร้อมจัดแสดงวีดิทัศน์ “ร่องรอยวัฒนธรรมลุ่มน้ำบางปะกงและภูมิภาคตะวันออก” 

**ห้องชุมชนโบราณในภาคตะวันออก**
นำเสนอเกี่ยวกับชุมชนโบราณสมัยก่อนประวัติศาสตร์ในภูมิภาคตะวันออกที่สำคัญ อันได้แก่ ชุมชนโคกพนมดี และชุมชนหนองโน เมื่อราว 2,700 - 4,500 ปีมาแล้ว 

**ห้องพัฒนาการของชุมชนและเมืองโบราณในภาคตะวันออก**
จัดแสดงเรื่องราวการพัฒนาการของชุมชนและเมืองโบราณในภาคตะวันออก การรับวัฒนธรรมทวารวดีและวัฒนธรรมเขมรโบราณ 

**อ้างอิง**
หมวดหมู่:พิพิธภัณฑสถานแห่งชาติในประเทศไทย
หมวดหมู่:สิ่งก่อสร้างในอำเภอเมืองปราจีนบุรี
ที่สูงอาร์มีเนีย

ที่สูงอาร์มีเนีย (Haykakan leṙnašxarh Armenian highlands, Iranian plateau, Armenian upland, Armenian plateau หรือ Armenian tableland) เป็นที่ราบสูงที่อยู่ตรงกลางสุดและอยู่สูงที่สุดในบรรดาที่ราบสูงทั้งสามแห่งที่รวมกันเป็นส่วนเหนือของเอเชียตะวันตกเฉียงใต้ ตามเข็มนาฬิกา เริ่มจากทางตะวันตก เป็นที่สูงอาร์มีเนียล้อมรอบด้วยที่ราบสูงอานาโตเลีย คอเคซัส ที่ต่ำคูรา-อารัส ที่ราบสูงอิหร่าน และเมโสโปเตเมีย พื้นที่สูงอาร์มีเนียแบ่งออกเป็นภูมิภาคตะวันตกและตะวันออก แบ่งแยกโดยหุบเขาอารารัต ซึ่งเป็นที่ตั้งของภูเขาอารารัต 
ส่วนอาร์มีเนียตะวันตก ปัจจุบันหมายถึงอานาโตเลียตะวันออกและอาร์มีเนียตะวันออก รู้จักในชื่อ เลสเซอร์คอเคซัส และในอดีตเรียกว่า แอนตีคอเคซัส (Anti-Caucasus)

**อ้างอิง**
หมวดหมู่:ที่สูง
หมวดหมู่:Coordinates on Wikidata
หมวดหมู่:เทือกเขาในทวีปเอเชีย
หมวดหมู่:เทือกเขาในทวีปยุโรป
อิงเงินโบล

อิงเงินโบล (Ingenbohl) เป็นเทศบาลในรัฐชวีทซ์ ประเทศสวิตเซอร์แลนด์ ตั้งอยู่ริมชายฝั่งทางตะวันออกของทะเลสาบลูเซิร์น เทศบาลอิงเงินโบลประกอบด้วยหมู่บ้านอิงเงินโบล (Ingenbohl) และชุมชนบรุนเนิน (Brunnen), วีเลิน (Wilen), ชเร็งกีเกิน (Schränggigen) และอุนเทอร์เชินเนินบุช (Unterschönenbuch) 

**อ้างอิง**
หมวดหมู่:เทศบาลในรัฐชวีทซ์
ภูมิศาสตร์เศรษฐกิจ

ภูมิศาสตร์เศรษฐกิจ (economic geography) เป็นสาขาวิชาย่อยของภูมิศาสตร์มนุษย์ ซึ่งศึกษากิจกรรมทางเศรษฐกิจและปัจจัยที่มีผลกระทบ นอกจากนี้ยังถือได้ว่าเป็นสาขาย่อยหรือวิธีการทางเศรษฐศาสตร์ด้วย ภูมิศาสตร์เศรษฐกิจมีสี่สาขาวิชาย่อย
ภูมิศาสตร์เศรษฐกิจมีเนื้อหาที่มีความหลากหลายมากมาย อย่างที่ตั้งของอุตสาหกรรม ความประหยัดเนื่องจากการรวมกลุ่ม  การขนส่ง การค้าระหว่างประเทศ การพัฒนา อสังหาริมทรัพย์ การแปลงพื้นที่เพื่อเปลี่ยนชนชั้น เศรษฐศาสตร์กลุ่มชาติพันธุ์ เศรษฐศาสตร์แบบแยกเพศ ทฤษฎีแกนปริมณฑล เศรษฐศาสตร์ชุมชนเมือง ความสัมพันธ์ระหว่างสิ่งแวดล้อมกับเศรษฐกิจ (เชื่อมโยงกับประวัติศาสตร์อันยาวนานของนักภูมิศาสตร์ที่ศึกษาปฏิสัมพันธ์ระหว่างวัฒนธรรมกับสิ่งแวดล้อม) และโลกาภิวัตน์

**อ้างอิง**
หมวดหมู่:ภูมิศาสตร์มนุษย์
หมวดหมู่:ภูมิศาสตร์วัฒนธรรม
หมวดหมู่:เศรษฐศาสตร์วัฒนธรรม
หมวดหมู่:ภูมิศาสตร์เศรษฐกิจ
หมวดหมู่:เศรษฐศาสตร์ภูมิภาค
พิพิธภัณฑ์แอชโมเลียน

พิพิธภัณฑ์ศิลปะและโบราณคดีแอชโมเลียน (The Ashmolean Museum of Art and Archaeology; ən) ตั้งอยู่บนถนนโบมอนต์ เมืองออกซฟอร์ด  ประเทศอังกฤษ  เป็นพิพิธภัณฑ์สาธารณะแห่งแรกของอังกฤษ อาคารหลังแรกสร้างขึ้นในปี ค.ศ. 1678–1683 เพื่อเป็นที่ตั้งของห้องสารภัณฑ์ซึ่งเอไลอัส แอชโมลมอบให้กับมหาวิทยาลัยออกซฟอร์ดในปี ค.ศ. 1677 และยังเป็นพิพิธภัณฑ์มหาวิทยาลัยแห่งที่สองของโลก หลังจากก่อตั้งคุนสท์มูซ็อยม์บาเซิล ในปี ค.ศ. 1661 โดยมหาวิทยาลัยบาเซิล 
อาคารหลังปัจจุบันสร้างขึ้นระหว่างปี  ค.ศ. 1841 ถึง ค.ศ. 1845 พิพิธภัณฑ์เปิดใหม่ในปี ค.ศ. 2009 หลังการปรับปรุงครั้งใหญ่ และในเดือนพฤศจิกายน ค.ศ. 2011 มีการเปิดตัวห้องแสดงผลงานศิลปะใหม่ที่เน้นไปที่อียิปต์และนิวเบีย ในเดือนพฤษภาคม ค.ศ. 2016 พิพิธภัณฑ์เปิดห้องแสดงผลงานศิลปะของศิลปะยุคศตวรรษที่ 19 อีกครั้ง 

**ผู้ดูแลและผู้อำนวยการ**
ตั้งแต่ปี ค.ศ. 1973 ตำแหน่งผู้ดูแล (Keeper) ถูกแทนที่ด้วยตำแหน่งผู้อำนวยการ (Director):

**อ้างอิง**

**แหล่งข้อมูลอื่น**
 Sackler Library- The Griffith Institute- Virtual Tour of the Ashmolean Museum, photography from 2003 date=3 August 2008 - Powhatan's Mantlepictures, description and history
หมวดหมู่:พิพิธภัณฑ์ในอังกฤษ
หมวดหมู่:สิ่งก่อสร้างในออกซฟอร์ด
หมวดหมู่:พิพิธภัณฑ์มหาวิทยาลัย
หมวดหมู่:มหาวิทยาลัยออกซฟอร์ด
พิพิธภัณฑ์ประวัติศาสตร์ธรรมชาติมหาวิทยาลัยออกซฟอร์ด

พิพิธภัณฑ์ประวัติศาสตร์ธรรมชาติมหาวิทยาลัยออกซฟอร์ด (Oxford University Museum of Natural History; OUMNH) เป็นพิพิธภัณฑ์ที่จัดแสดงตัวอย่างประวัติศาสตร์ธรรมชาติของมหาวิทยาลัยออกซฟอร์ดจำนวนมาก ตั้งอยู่บนถนนพากส์ เมืองออกซฟอร์ด ประเทศอังกฤษ นอกจากนี้ยังมีห้องภาพยนตร์บรรยายซึ่งใช้โดยแผนกเคมี สัตววิทยา และคณิตศาสตร์ของมหาวิทยาลัย พิพิธภัณฑ์เปิดให้คนทั่วไปเข้าชมเฉพาะพิพิธภัณฑ์พิตต์ริเวอร์ที่อยู่ติดกัน 

**ผู้ดูแล, เลขานุการ และผู้อำนวยการ**

**อ้างอิง**

**แหล่งข้อมูลอื่น**
  History of the Insect collections-  Virtual Tour of the Oxford University Museum of Natural History 2014 date=2016-03-29 
หมวดหมู่:พิพิธภัณฑ์ในอังกฤษ
หมวดหมู่:สิ่งก่อสร้างในออกซฟอร์ด
หมวดหมู่:พิพิธภัณฑ์มหาวิทยาลัย
หมวดหมู่:มหาวิทยาลัยออกซฟอร์ด
หน่วยยามฝั่งเกาหลี

หน่วยยามฝั่งเกาหลี (KCG; 해양경찰청; ฮันจา: 海洋警察廳, อักษรโรมันฉบับปรับปรุง: Haeyang-gyeongchal-cheong, ความหมายตามตัวอักษร สำนักงานตำรวจทางทะเล) เป็นหน่วยงานบังคับใช้กฎหมายย่อยของประเทศเกาหลีใต้ที่รับผิดชอบด้านความปลอดภัยทางทะเลและการควบคุมนอกชายฝั่ง ทั้งนี้ หน่วยยามฝั่งเกาหลีเป็นสาขาอิสระและเป็นหน่วยงานภายนอกของกระทรวงกิจการทางทะเลและประมง
หน่วยยามฝั่งเกาหลีมีสำนักงานใหญ่อยู่ที่อินช็อน และมีสถานีปฏิบัติการขนาดเล็กหลายร้อยแห่งตามแนวชายฝั่งของคาบสมุทรเกาหลี ซึ่งปฏิบัติการเรือหนัก 4 คลาส (มากกว่า 1,000 ตัน), เรือขนาดกลาง 3 คลาส (มากกว่า 250 ตัน) และเรือเบา 3 คลาส (เรือยนต์ที่มีความเร็วสูงขนาดมากกว่า 30 ตัน) นอกจากนี้ หน่วยยามฝั่งเกาหลียังใช้ 'เรือวัตถุประสงค์พิเศษ' หลายประเภท เช่น เรือดับเพลิง, เรือท้องแบน, เรือลาดตระเวนความเร็วสูง, เรือตรวจการณ์เบา และเรือโฮเวอร์คราฟต์สะเทินน้ำสะเทินบก ส่วนหน่วยการบินของหน่วยยามฝั่งเกาหลีมีอากาศยานปีกติดลำตัว 6 ลำ และอากาศยานปีกหมุน 16 ลำ นอกจากนั้น หน่วยยามฝั่งนี้ยังมีหน่วยการสงครามอสมมาตรของตัวเองที่เรียกว่า 'หน่วยปฏิบัติการพิเศษของหน่วยยามฝั่งเกาหลี'

**อ้างอิง**

**แหล่งข้อมูลอื่น**
  ko-  Korean Coast Guard 122 Rescue Unit official website ko
เกาหลี
รัศม์ประภา วิสุมา

รัศม์ประภา วิสุมา (เกิด 16 กุมภาพันธ์ 2536) เมจิ
เป็นนักแสดงหญิงชาวไทย อดีตนักเเสดงสังกัดกันตนา เธอเริ่มมีชื่อเสียงมากขึ้นจากละครเต็มตัวของเธอเรื่องแรกเรื่องวิมานเมขลาโดยรับบทเป็นแอนนี่ ออกอากาศทางช่อง3

**ประวัติ**
เมจิ รัศม์ประภามีชื่อจริงว่า รัศม์ประภา วิสุมา เกิดวันที่ 16 กุมภาพันธ์ 2536 อายุ 30 ปี เป็นนักแสดงชาวไทย เคยศึกษา
ที่ระดับปริญญาตรี สถาปัตยกรรมศาสตร์-ลาดกระบัง

**เข้าวงการบันเทิง**
รัศม์ประภาได้ลองชิมลางงานในวงการบันเทิง อย่าง ซีรีส์ Gossip Girl Thailand, MV และโฆษณาต่างๆ และรัศม์ประภา ก็ได้เล่นละครเต็มตัวครั้งแรกเรื่อง วิมานเมขลาโดยรับบทเป็น แอนนี่
ออกอากาศทางช่อง3

**ผลงาน**

**ละครโทรทัศน์/ซีรีส์**

**ละครเวที**
 กุหลาบสีเลือด  (2561) เป็น สีฟ้า- พยัคฆ์น้อยพอร์คชอป (The Little Tigers for Korea)  (2567) เป็น พิม(หมอพิม)- ความรักควรไปตาย (2568) เป็น อุ๋งอิ๋ง

**มิวสิกวิดีโอ**
 เพลง "กอดสุดท้าย" ของ วิคเตอร์

**อ้างอิง**

**แหล่งข้อมูลอื่น**
 mayjibegoodl
หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:บุคคลที่เกิดในปี พ.ศ. 2536
พิพิธภัณฑสถานแห่งชาติศิลปะ พิธีกรรม และประเพณีกาบอง

พิพิธภัณฑสถานแห่งชาติศิลปะ พิธีกรรม และประเพณีกาบอง (Musée national des Arts, Rites et Traditions du Gabon, MNARTG) เป็นพิพิธภัณฑ์หลักของประเทศกาบอง ซึ่งเก็บรวบรวมชิ้นงานศิลปวัตถุแบบกาบองดั้งเดิมกว่า 2,500 ชิ้น
อาคารพิพิธภัณฑ์แห่งใหม่ทำพิธีเปิดในเดือนกุมภาพันธ์ พ.ศ. 2562 ตั้งอยู่ในตัวเมืองลีเบรอวีล เลขที่ 51 ถนนโอกุสแต็ง บูมา ตรงข้ามกับอาคารหอการค้า

**ประวัติ**
ใน พ.ศ. 2503 กาบองให้การต้อนรับกลุ่มนักวิจัยชาวฝรั่งเศสจากสำนักงานวิจัยวิทยาศาสตร์และเทคนิคโพ้นทะเล (Office de la Recherche Scientifique et Technique Outre-Mer, ORSTOM) ตามคำร้องขอของประธานาธิบดีเลอง อึมบา (Léon M'ba) ซึ่งต่อมาได้มีการจัดตั้งเป็นสถาบันวิจัยเพื่อการพัฒนา (Institut de recherche pour le développement, IRD) ซึ่งประกอบด้วยแอร์แบร์ เปเป (Herbert Pepper), ปีแยร์ ซาเล (Pierre Sallée) นักชาติพันธุ์ดนตรีวิทยา และหลุยส์ แปรัว (Louis Perrois) นักชาติพันธุ์วิทยา
พร้อมด้วยทีมนักวิจัยและล่ามชาวกาบองซึ่งรวมถึงเอลี เอโกกา อึมเว (Élie Ekoga Mvé), ฌ็อง-เดอ-ดีเยอ มูเบญา (Jean-De-Dieu Moubegna) และปัสกาล อ็องเบ (Pascal Hembe) เป้าหมายของพวกเขาคือการสร้างพื้นที่ซึ่งสามารถเก็บรักษาผลการวิจัยและเป็นที่รับรองภารกิจในการเผยแพร่วัฒนธรรม
พิพิธภัณฑ์เริ่มก่อตั้งในขนาดเล็ก บริเวณซึ่งเป็นที่พักอาศัยเดิมของแอร์แบร์ เปเป ในย่านมงตาญแซ็งต์ (Montagne Sainte) มีพิธีเปิดโดยประธานาธิบดีเลอง อึมบา เมื่อวันที่ 4 ตุลาคม พ.ศ. 2506
อย่างไรก็ตาม สิ่งสะสมยังคงมีเพิ่มขึ้นอย่างต่อเนื่อง ทำให้มีความต้องการพื้นที่ใหม่ พิพิธภัณฑ์จึงย้ายไปอยู่ใจกลางเมือง ในอาคารที่ทำการของรัฐเก่าโดยพิพิธภัณฑ์เปิดดำเนินการอีกครั้งเมื่อวันที่ 27 พฤศจิกายน พ.ศ. 2510 ภายใต้ชื่อพิพิธภัณฑ์ศิลปะและประเพณี
ตั้งแต่ปี พ.ศ. 2518 พิพิธภัณฑ์ศิลปะและประเพณีได้อยู่ภายใต้การดูแลของสำนักเลขาธิการกระทรวงวัฒนธรรมและศิลปะ และในปี พ.ศ. 2519 ได้เปลี่ยนสถานะเป็นพิพิธภัณฑสถานแห่งชาติศิลปะและประเพณี

**อาคารพิพิธภัณฑ์ใหม่**
พิพิธภัณฑ์แห่งใหม่มีพื้นที่ 4,057 ตารางเมตร ประกอบด้วยห้องนิทรรศการถาวรและชั่วคราว สวนพฤกษศาสตร์ที่มีพืชท้องถิ่นประมาณร้อยชนิด ห้องเก็บสื่อภาพและเสียง (ห้องสมุดเทป) ห้องสมุด อาคารฝ่ายบริหาร ตลอดจนร้านค้าและร้านอาหาร

**สิ่งสะสม**
สิ่งสะสมของพิพิธภัณฑ์ประกอบด้วยวัตถุทางชาติพันธุ์วรรณนา 2,500 ชิ้นที่รวบรวมตั้งแต่ พ.ศ. 2497 โดยแบ่งชุดสิ่งสะสมออกเป็น 16 รายการได้แก่ เครื่องจักสาน เครื่องครัว โลหวิทยา เครื่องดนตรี รูปปั้นขนาดเล็ก ประติมากรรมศิลาอึมบีกู (pierre de Mbigou) วัตถุโบราณคดี หีบวัตถุมงคล หน้ากาก ไม้เท้า การล่าสัตว์ เงินสินสอด เครื่องปั้นดินเผา การประมง เครื่องประดับ และเบ็ดเตล็ด
พิพิธภัณฑ์แห่งนี้ยังมีชุดสิ่งสะสมสื่อสารคดีที่รวบรวมผลงาน 2,627 รายการ และมีชุดสื่อภาพและเสียงที่ประกอบด้วยสิ่งบันทึกในด้านสุนทรียภาพ 4 สาขาได้แก่ นิทาน การเต้นรำ เพลง และเครื่องดนตรี จำนวน 1,114 รายการ

**นิทรรศการ**
2540: จิตวิญญาณแห่งป่าแตร์ดูว์กาบง (Terres du Gabon)
*2548: หน้ากากศักดิ์สิทธิ์: การค้นพบหน้ากากของกาบอง
*2557: พิธีกรรมและความเชื่อ
*2562: กาบอง ดินแดนแห่งบวีตี (Bwiti), นิทรรศการภาพถ่ายของโอมาร์ บองโก ออนดิมบา (Omar Bongo Ondimba), นิทรรศการ AtWork 24 ผลงานสร้างสรรค์โดยนักสร้างสรรค์รุ่นใหม่ร่วมสมัย
*15 เมษายน – 15 มิถุนายน 2564: รากแห่งความหวัง - ฌอร์ฌ อึมบูรู (Georges M'Bourou)
*20 ธันวาคม – 30 มิถุนายน 2565: เส้นใยและรูปทรง: เครื่องจักสานกาบองทุกรูปแบบ

**อ้างอิง**

**แหล่งข้อมูลอื่น**
 df=dmy-all- df=dmy-all
หมวดหมู่:วัฒนธรรมกาบอง
หมวดหมู่:พิพิธภัณฑ์ในประเทศกาบอง
หมวดหมู่:ลีเบรอวีล
ดาริน แฮนเซน

ดาริน แฮนเซน (เกิด 1 กรกฎาคม 2532) กวาง เป็นนักแสดงหญิงลูกครึ่งไทย–เดนมาร์ก ปัจจุบันเป็นนักแสดงอิสระ

**ประวัติ**
ดาริน แฮนเซน เกิดวันที่ 1 กรกฎาคม 2532 มีชื่อเล่นว่า กวาง เป็นชื่อที่คุณยายตั้งให้ตั้งชื่อมาจากเหล้าในสมัยก่อนยี่ห้อ กวางทอง ส่วนชื่อจริง ดาริน คุณแม่เป็นคนตั้งให้ หมายความว่า ดาว เธอจบการศึกษาระดับชั้นมัธยมศึกษาตอนต้นจากโรงเรียนศึกษานารี มัธยมศึกษาตอนปลายจากโรงเรียนวัฒนาอุปถัมภ์ และระดับปริญญาตรีจากคณะนิติศาสตร์ มหาวิทยาลัยรังสิต
และวันที่ 27 พฤศจิกายน พ.ศ. 2567 นักแสดงสาว เรวิญานันท์ ทาเกิด ได้โพสต์ผ่านทางอินสตาแกรมส่วนตัวว่า กวาง กําลังตั้งครรภ์ได้สามเดือนแล้ว

**เข้าสู่วงการ**
ดารินเข้าสู่วงการจากการแสดงละครเรื่องสงครามนางงาม เมื่อปี 2557 โดยแสดงเป็น เมธาวี หรือ หมอเอย ก่อนจะเริ่มเป็นที่รู้จักจากบท ขวัญข้าว ในละครเรื่องเสน่หาข้ามเส้น ซึ่งเป็นละครเรื่องที่ 3 ของเธอ และบทเมียหลวงของผู้ชายคนใหม่ของกันยา ในละครเรื่องเมีย 2018 เมื่อปี 2561

**ผลงาน**

**ละครโทรทัศน์**

**พิธีกร**
 พ.ศ. 2562 - รายการ นารีกระจ่าง ทางช่องไทยพีบีเอส- พ.ศ. 2566 - Darin's Story  EP.1 ทางช่อง YouTube:ดาริน Darin Channel

**อ้างอิง**

**แหล่งข้อมูลอื่น**
 darin_channell
หมวดหมู่:นักแสดงหญิงชาวไทย
หมวดหมู่:บุคคลที่เกิดในปี พ.ศ. 2532
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายเดนมาร์ก
เดอะกิฟต์ แกรดูเอชัน

เดอะกิฟต์ แกรดูเอชัน เป็นละครโทรทัศน์ไทยปี 2563 ซึ่งเป็นภาคต่อของ นักเรียนพลังกิฟต์ (2561) นำแสดงโดย กรภัทร์ เกิดพันธุ์, วชิรวิชญ์ เรืองวิวรรธน์, หฤษฎ์ ชีวการุณ, รมิดา จีรนรภัทร, อรรถพันธ์ พูลสวัสดิ์, ภัชทา จันทร์เงิน และนภสร วีระยุทธวิไล ที่กลับมารับบทเดิมและนักแสดงใหม่ที่มาร่วมงานในภาคนี้ นำโดย แพทริค ณัฐวรรธ์ ฟิงค์เลอร์, ชนิกานต์ ตังกบดี และภูวินทร์ ตั้งศักดิ์ยืน เล่าเหตุการณ์ 2 ปีหลังจากเหตุการณ์ใน นักเรียนพลังกิฟต์ เมื่อกลุ่มนักเรียนที่มีพลังพิเศษต้องร่วมมือกันโค่นสุพจน์ ผู้อำนวยการโรงเรียนผู้ทรงอำนาจและระบบที่กดขี่ของเขา 
กำกับโดย วาสุเทพ เกตุเพ็ชร์ ผู้กำกับร่วมจาก The Gifted (ต่อมาเป็นผู้กำกับภาพยนตร์เรื่องผ่อนรักนอกระบบ) และร่วมอำนวยการสร้างโดย จีเอ็มเอ็มทีวี และ ภาพดีทวีสุข เดอะกิฟต์ แกรดูเอชัน เป็น 1 ใน 12 ละครโทรทัศน์ประจำปี 2020 ที่ทางจีเอ็มเอ็มทีวีประกาศในงาน New & Next เมื่อวันที่ 15 ตุลาคม 2562 เริ่มออกอากาศตอนแรกทางจีเอ็มเอ็ม 25 และไลน์ทีวี เมื่อวันที่ 6 กันยายน 2563 ออกอากาศทุกวันอาทิตย์ เวลา 20:30 น. และ 22:30 น. ตามลำดับ

**นักแสดง**

**นักแสดงหลัก**
 กรภัทร์ เกิดพันธ์ุ (นนน) รับบท แปง- วชิรวิชญ์ เรืองวิวรรธน์ (ชิม่อน) รับบท เวฟ - หฤษฎ์ ชีวการุณ (ซิง) รับบท โอม- รมิดา จีรนรภัทร (เจน) รับบท แคลร์- อรรถพันธ์ พูลสวัสดิ์ (กัน) รับบท ปุณณ์- ภัชทา จันทร์เงิน (เฟียต) รับบท กร- ชัชชวิศ เตชะรักษ์พงศ์ (วิคเตอร์) รับบท ครูปอม- วันชนะ สวัสดี (เบิร์ด) รับบท ผอ.สุพจน์- ชยพล จุฑามาศ (เอเจ) รับบท แจ็ค- ชยกร จุฑามาศ (เจเจ) รับบท โจ- จิรกิตติ์ ถาวรวงศ์ (เมฆ) รับบท ชานนท์- ณัฐวรรธ์ ฟิงค์เลอร์ (แพทริค) รับบท ธาม- ภูวินทร์ ตั้งศักดิ์ยืน (ภูวินทร์) รับบท เติร์ด- ชนิกานต์ ตังกบดี (พรีม) รับบท เกรซ- ตะวัน วิหครัตน์ (เต) รับบท ยุทธ- ทิพนารี วีรวัฒโนดม (น้ำตาล) รับบท เนตร

**อ้างอิง**
หมวดหมู่:ละครโทรทัศน์ไทย
หมวดหมู่:ละครโทรทัศน์วัยรุ่นไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:กองทัพอากาศสหรัฐในบันเทิงคดี

ภาพลักษณ์และบทบาทของกองทัพอากาศสหรัฐในบันเทิงคดี
หมวดหมู่:กองทัพอากาศสหรัฐ
หมวดหมู่:การทหารของสหรัฐในบันเทิงคดี
หมวดหมู่:กองทัพบกสหรัฐในบันเทิงคดี

ภาพลักษณ์และบทบาทของกองทัพบกสหรัฐในบันเทิงคดี
หมวดหมู่:กองทัพบกสหรัฐ
หมวดหมู่:การทหารของสหรัฐในบันเทิงคดี
พิพิธภัณฑสถานแห่งชาติ นครศรีธรรมราช

พิพิธภัณฑสถานแห่งชาติ นครศรีธรรมราช เป็นพิพิธภัณฑ์ ที่ตั้งอยู่บนถนนราชดำเนิน ในพื้นที่ตำบลในเมือง อำเภอเมือง จังหวัดนครศรีธรรมราช โดยพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงเปิดพิพิธภัณฑ์เมื่อวันที่ 17 สิงหาคม พ.ศ. 2517
พิพิธภัณฑสถานแห่งชาติ นครศรีธรรมราช เป็นอาคารทรงไทย 2 ชั้น ภายในจัดแสดงวัตถุโบราณเก่าแก่ที่ค้นพบใน 4 จังหวัดภาคใต้ อันได้แก่ ชุมพร สุราษฎร์ธานี นครศรีธรรมราช และพัทลุง อาทิ เทวรูปพระวิษณุ ศิลปะปาละซึ่งพบที่โคนต้นไม้ใน อำเภอกะปง จังหวัดพังงา, กลองทองสัมฤทธิ์ 2 ใบ ศิลปะดงเซิน รวมถึงยังมีศิลปะทางศาสนาตั้งแต่สมัย ทวารวดี, ศรีวิชัย และรัตนโกสินทร์ พร้อมด้วยพระพุทธรูปอีกหลายองค์
บริเวณใกล้เคียงกับอาคารพิพิธภัณฑสถานแห่งชาติ นครศรีธรรมราช ยังเป็นที่ตั้งของสำนักศิลปากรที่ 12 และหอสมุดแห่งชาตินครศรีธรรมราช

**อ้างอิง**

**หนังสืออ่านเพิ่มเติม**
 page= 200 pages

**แหล่งข้อมูลอื่น**
หมวดหมู่:สิ่งก่อสร้างในอำเภอเมืองนครศรีธรรมราช
หมวดหมู่:พิพิธภัณฑสถานแห่งชาติในประเทศไทย
หมวดหมู่:กองทัพอินเดียในบันเทิงคดี

ภาพลักษณ์และบทบาทของกองทัพอินเดียในบันเทิงคดี
หมวดหมู่:กองทัพอินเดีย
หมวดหมู่:หน่วยและรูปขบวนทหารในวัฒนธรรมประชานิยม
หมวดหมู่:บันเทิงคดีเกี่ยวกับการทหาร
หมวดหมู่:ประเทศอินเดียในบันเทิงคดี
ลุ้นรักป่วน ก๊วนแฟนเก่า

ลุ้นรักป่วน ก๊วนแฟนเก่า เป็นภาพยนตร์ร่วมทุนสร้างไทย-อินเดีย แนวโรแมนติก คอมเมดี เบาสมอง นำแสดงโดย เบลล่า-ราณี แคมเปน, ไบรท์-วชิรวิชญ์ ชีวอารี, มหิร ปันธี และนางเอกสาวดาวรุ่ง อนาฮิตา ภูชาน ภาพยนตร์เรื่องนี้เป็นเรื่องเกี่ยวกับความรักสามเส้าที่วุ่นวายของแฟนเก่าท่ามกลางงานแต่งงานที่มีชีวิตชีวาของชาวอินเดีย กำกับโดย พฤกษ์ เอมะรุจิ และอำนวยการสร้างโดย เบเนโทน ฟิล์ม วันที่ 16 พฤศจิกายน 2566 ออกฉายในโรงภาพยนตร์อย่างเป็นทางการ และจะฉายทั่วโลกในกว่า 240 ประเทศ บนแพลตฟอร์มสตรีมมิ่งระดับโลกอย่างแอมะซอนไพรม์วิดีโอ

**เนื้อเรื่อง**
ริสา (เบลล่า ราณี แคมเปน) เจ้าของบริษัทรับจัดงานแต่งงาน ทำธุรกิจร่วมกับเพื่อนสนิทอีก 2 คน คือ แจน (เฟิร์น พัสกร พลบูรณ์) และอ๊อฟฟี่ (ปิงปอง ธงชัย ทองกันทม) พวกเขาได้รับมอบหมายให้ดูแลงานแต่งงานของชาวอินเดียที่แสนจะยิ่งใหญ่ ริสาซึ่งจวนจะล้มละลาย ยอมรับอย่างไม่เต็มใจที่จะจัดงานแต่งงานแบบอินเดียครั้งนี้เพื่อฟื้นฟูธุรกิจที่ย่ำแย่ของเธอ
เนื่องจากงานแต่งงานครั้งนี้เป็นของ อรุณ (มหิร ปันธี) อดีตแฟนหนุ่มของเธอ กับโมนิกา (อนาฮิตา ภูชาน) คู่รักชาวอินเดียที่เดินทางมาประเทศไทยพร้อมกับคณะญาติจำนวนมากเพื่อทำพิธี เรื่องราวยิ่งซับซ้อนขึ้นไปอีก เมื่อเธอตัดสินใจขอความช่วยเหลือจาก ทิม (ไบร์ท วชิรวิชญ์ ชีวอารี) อดีตแฟนหนุ่มอีกคนของเธอ ซึ่งเป็นช่างภาพของงานนี้ มหกรรมงานแต่งงานของชาวอินเดียนี้เปรียบเสมือนรถไฟเหาะเมื่อแฟนเก่ากลับมาพบกันอีกครั้ง

**งานสร้าง**

**การพัฒนาบท**
เบลล่า ราณี ขณะอ่านบทรู้สึกว่าตัวละครของทิมเหมาะกับไบร์ท วชิรวิชญ์ เธอเลยแนะนำให้เขามาแคสต์บทนี้ ซึ่งเขาก็ตกลง
การคัดเลือกนักแสดงคัดเลือกโดย Benetone Films ซึ่งมีประสบการณ์ในการสร้างภาพยนตร์ยอดนิยมหลายเรื่อง Benetone Films ร่วมมือกับ T&B Global Media, GMMTV, Slap Monsters, PTG Entertainment และ W Empire ในการสร้าง ในวันพุธที่ 12 ตุลาคม 2565 มีการจัดเวิร์คช็อปการแสดงสำหรับนักแสดงนำทั้งหมด ในวันจันทร์ที่ 24 ตุลาคม 2565 ได้มีการเริ่มถ่ายทำภาพยนตร์คิวแรกอย่างเป็นทางการ

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:จีเอ็มเอ็มทีวี
หมวดหมู่:ภาพยนตร์ตลกไทย